NaiveNeuron/SloPal huggingface dataset:
Susko, Boris, poslanec NR SR (2023-02-14):
Ďakujem pekne. Aj keď nemôžem zhrnúť rozpravu, pretože do rozpravy sa nikto ďalší neprihlásil, ale takisto by som chcel apelovať na všetkých poslancov, aby podporili a uctili si ústavu Slovenskej republiky a občanov Slovenskej republiky tak, že podporia tento návrh zákona, a pokiaľ sme sledovali vyhlásenia jednotlivých politikov s výnimkou možno strany SaS, tak väčšina, tak súčasných vládnych strán, ako aj všetkých opozičných strán sa vyjadrovala v tom zmysle, že sú za to, aby bolo možné aj referendom skrátiť volebné obdobie, čiže myslím si, že, že by nemal byť problém tento návrh zákona aj s týmto pozmeňovacím návrhom schváliť. A, pán predsedajúci, navrhujem, hlasovanie o tomto bode programu vo štvrtok 16. 2. 2023 o 11.00 hod. Ďakujem.
Blanár, Juraj, podpredseda NR SR (2021-02-03):
Pán poslanec Takáč bude reagovať na faktické poznámky. Nech sa páči.
Laurenčík, Milan, podpredseda NR SR (2021-01-29):
Faktickú poznámku si vystúpi aj pani poslankyňa Jarmila Halgašová. Nech sa páči.
Blanár, Juraj, podpredseda NR SR (2021-06-17):
Na vaše vystúpenie osem faktických poznámok. Ako prvý pán poslanec Miroslav Suja.
Pročko, Jozef, poslanec NR SR (2024-01-16):
Takže slová „1. február“ sa vo všetkých príslušných paragrafoch nahrádzajú spojením „1. februára“. Ďakujem vám za vaše faktické poznámky.
Glváč, Martin, podpredseda NR SR (2017-12-05):
Pán poslanec Želiezka.
P. Paška, predseda NR SR: (2007-06-21):
Pán poslanec Janiš, procedurálny návrh? Kde je pán predseda klubu? Nemá. Skúste zapnúť s procedurálnym návrhom pani poslankyňu Sabolovú.
Paška, Pavol, predseda NR SR (2014-05-13):
Ešte raz pán poslanec Procházka. Ale predpokladám, že chcete naformulovať.
Blanár, Juraj, podpredseda NR SR (2022-12-08):
Pán poslanec, pokračujte.
J. Rydlo, poslanec: (2010-02-10):
Ale chcem povedať jednu zásadnú vec, že zákony tohto štátu sú relatívne, opakujem, relatívne nechcem povedať, že sú dobré, ale prijateľné. To, čo chýba, je, že chýba jednoducho štátna moc, ktorá by donútila tých, ktorí ten zákon nedodržiavajú, k tomu, aby zákon rešpektovali. Ja plne podporujem to, aby nedeľa bola nedeľou pre rodiny, pre šport, pre kultúru, pre vzdelanie, pre ničnerobenie namiesto toho, aby sa chodilo nakupovať, resp. byť frustrovaní v tých nových chrámoch, ktoré sú veľkoobchodné centrá a tak ďalej. Ale myslím si, že zásadným problémom našej spoločnosti je ten, že štátna moc je príliš slabá na to, aby donútila tých, ktorí porušujú flagrantným spôsobom zákon, aby tento zákon rešpektovali. Ja váš návrh, pochopiteľne, podporím, ale viem, že to je hlas svätého Jána volajúci na púšti, bohužiaľ. Ďakujem.
Krúpa, Juraj, poslanec NR SR (2021-10-20):
Ďakujem veľmi pekne, pán predsedajúci. Ide, ako ste už spomenuli, o novelu zákona č. 73/1998 Z. z., kde navrhujeme zmeniť voľbu policajného prezidenta, ako aj riaditeľa Úradu inšpekčnej služby tým spôsobom, že tá zmena, ktorá bola urobená v minulosti, v podstate spôsobila to, že tak ťarcha a zodpovednosť za voľbu a odvolávanie týchto dvoch vysokopostavených činiteľov bola vyslovene na bedrách výboru pre obranu a bezpečnosť. Tá zmena spočíva v tom, že je, vychádzajúc aj z programového vyhlásenia vlády, ide o to, o... vlastne o posilnenie ingerencie ministra vnútra, a teda jeho kompetencií, ale aj zodpovednosti za týchto vrcholových činiteľov, čiže prezidenta Policajného zboru, ako aj riaditeľa Úradu inšpekčnej služby. K tomuto kroku sme sa rozhodli preto, pretože vychádzame zo skúseností, ktoré boli v minulosti, či už to boli bývalí policajní prezidenti za predošlej vlády, ktorí, ako sa ukázalo, nespĺňali tie... alebo teda boli podozriví z trestnej činnosti, a to aj napriek tomu, že niektorí prešli aj výberom a híringom výboru pre obranu a bezpečnosť. Keby nedošlo k tomu, že by sa títo rozhodli sami odstúpiť z funkcií, tak by to bolo vyslovene na rozhodnutí alebo na hlasovaní výboru pre obranu a bezpečnosť, ktorý by musel o tomto rozhodnúť trojpätinovou väčšinou. Sú situácie, ktoré môžu vzniknúť, kedy by takéto rozhodnutie buď nebolo prijaté na výbore, alebo by sa mohlo odkladať z akýchkoľvek dôvodov. Stačí spomenúť pandémia a podobné, že mohli byť niektorí členovia v karanténe, a čiže by sme vlastne mali situáciu, kedy takto vysokopostavení činitelia mohli byť obvinení alebo naďalej by vlastne zastávali funkciu. Čiže ideme vyslovene tou cestou, kde policajný prezident a riaditeľ Úradu inšpekčnej služby sa zodpovedná priamo ministrovi, tak aby ten mal páky a možnosti v prípade takýchto zlyhaní priamo konať a nemusel by vlastne, nemuselo by dôjsť k nejakým prieťahom. Takže to je z mojej strany všetko. Čo sa týka nejakých tých zmien, v podstate úloha výboru pre obranu a bezpečnosť zostáva v tom zmysle, že naďalej budeme robiť tzv. híringy, alebo teda vypočúvania kandidátov na túto funkciu s tým, že aby sa títo vedeli odprezentovať na verejnosti, aby sme vedeli, že sú naozaj schopní aj komunikačne, že sú ľudia, ktorí sa vedia obhájiť či už pred verejnosťou, alebo médiami, aby sme sa mohli vyhnúť prípadným nejakým nedostatkom, ktoré by v takejto veci mohli vyskytnúť sa. Takže asi toľko. Samozrejme, očakávame, že minister vnútra s tou voľbou, ktorú si vyberie sa, si uvedomuje aj tú zodpovednosť, ktorá potom z neho pre neho aj z politického hľadiska vyplýva. To je z mojej strany zatiaľ všetko. Ďakujem veľmi pekne.
Figeľ, Ján, podpredseda NR SR (2014-10-30):
Pán spravodajca, chcete sa vyjadriť k rozprave? Nie je tomu tak. Takže ďakujem. Vyhlasujem teraz krátku prestávku. Budeme za pár minút hlasovať na záver o vyslovenie dôvery ministrovi, členovi vlády. Prestávka do 21.50 hod. (Prestávka.) (Po prestávke.)
P. Pavlis, poslanec: (2009-06-17):
Návrh zákona bol doručený poslancom v zákonom stanovenej 15-dňovej lehote. Konštatujem, že uvedený návrh spĺňa z formálnoprávnej stránky všetky náležitosti. Zo znenia návrhu  zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1014 z 25. mája 2009 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodársku politiku. A odporúčam, aby výbory predmetný návrh zákona prerokovali v druhom čítaní vo výboroch do 2. septembra 2009 a v gestorskom výbore do 4. septembra 2009. Pán predsedajúci, prosím, otvorte všeobecnú rozpravu.
M. Sabolová, poslankyňa: (2006-12-08):
Pri takom vážnom dokumente, ako je štátny rozpočet, ako sa tu snažíte od začiatku tejto schôdze pripomínať, ako si to uvedomujeme aj my, chcem vyjadriť vážnu výhradu voči tomu, že na rokovaní parlamentu sa zúčastňovali ministri úplne minimálne, možno na výnimku troch ministrov, ktorí sa striedali na lavici predkladateľa, o premiérovi už ani nehovorím, že prejavil totálny nezáujem o prerokovanie takého vážneho dokumentu, ako je štátny rozpočet a že je veľmi smutné, že rozpočet obhajujú poslanci parlamentní, a nie predstavitelia vlády, ktorá tento rozpočet predkladá. Čiže nevystúpil žiaden minister vlády, premiér vlády, je to skutočne za mojej pamäti, keď to zoberiem 12 rokov dozadu, to je snáď po prvýkrát v tomto parlamente, že sa nevyjadril žiaden minister počas rozpravy a že pomaly ani neviem, aký má hlas minister financií, nevyjadril sa k takým vážnym možno aj pripomienkam, aj k dokumentu, je skutočne neskutočné. Takto by som to asi povedala. (Potlesk.) Pani spravodajkyňa mi tu potichu hovorí, že všetko bude. My všetci veľmi dobre vieme, že pán minister financií sa prihlási alebo povie v záverečnom slove svoje názory, na ktoré už ale nikto nebude môcť reagovať, a to je ten problém, keď sme mali viesť diskusiu v tomto parlamente a nie to, že nás vôbec nechcete počúvať. Čiže to je prvá výhrada. Druhá moja výhrada alebo druhý môj názor, ktorý tu chcem tlmočiť, je ten, že na rozdiel od všetkých predchádzajúcich rokov, keď opozícia nekonečne navyšovala deficit rozpočtu mnohokrát bez ohľadu na to, odkiaľ zoberie tieto finančné prostriedky, táto opozícia sa dohodla, že pozmeňujúce závažné návrhy, ktoré bude predkladať, nenavýšia deficit štátneho rozpočtu, čím jasne ukazujú, že nám záleží na tom, aby si Slovenská republika  zachovala dobrý kredit a aby sme neohrozili euro v roku 2009. Predkladáme spoločné návrhy, sú to vážne návrhy, ale tu chcem podotknúť, že už dnes zaznievali alebo možno aj v priebehu troch dní zaznievali, žiaden opozičný návrh neprejde, žiaden vážny opozičný návrh neprejde, pretože asi vládna koalícia sa rozhodla dnes len s mocou a silou presadzovať niečo, načo nechce diskutovať v tomto parlamente. Pred chvíľočkou tu zaznelo z úst vo faktickej poznámke poslanca, že ide o akési do roku 2006 volebné rozpočty. Pýtam sa ale, aké volebné rozpočty, ak vy z nich budete do budúcnosti profitovať, ak vy z nich už dnes v rozpočte profitujete s tým, že sa navýšili daňové príjmy a môžete ich rozdeľovať. Aký volebný rozpočet? A na záver chcem povedať len toľko, predkladatelia tým, že odignorovali, a to i vláda a ministri, že odignorovali tento parlament, prezentujú to, že je to len moc sily a utvrdzujú opozíciu, že im nejde o štátny rozpočet, aby bol prijatý v tomto parlamente všetkými poslancami, ktorí zodpovedajú za chod tejto krajiny bez ohľadu na to, či sú v koalícii, alebo v opozícii. Záleží vám len na tom, aby ste mohli vládnuť a preukázať svoju silu. Ďakujem veľmi pekne za pozornosť. (Potlesk.)
Horváthová, Eva, poslankyňa NR SR (2014-11-09):
Ďakujem pekne za slovo. Ďakujem pekne, pán poslanec, za vaše vystúpenie, komplexné ako vždy. Vidno, že máte zdravotníctvo prelúskané z každej strany. Chcem sa dotknúť viacerých vecí, ktoré ste spomínali. Čo sa týka kauzy piešťanskej nemocnice, spomenuli ste teraz plány nového pána ministra Čisláka, a síce hneď vymenil správnu radu, vymenil štyroch ľudí, ktorí sú nominovaní za ministerstvo zdravotníctva. Podobne ako vy, ja nemám celkom dôveru v to, ako to bude vyšetrené. Boli tam nominanti aj v správnej rade, aj dozornej rade. Teraz sú to opäť nominanti, nehovorím, že za SMER, ale vládnej strany SMER, čiže keď konali pred tým tak, ako konali, ako máme teraz, odkiaľ máme brať istotu, že to vyšetria objektívne a že ozaj sa bude vyšetrovať tak, ako sa má, dozvieme sa pravdu? Pomenovali ste problém aj nevyjadrenia, ja som aspoň nepostrehla v tejto rozprave, že by sa vyjadril premiér alebo bývalá pani ministerka, reakciu na to, že dostali listy opakovane od pána lekára, od pani sestričky, ktorí poukazovali na problém pri obstarávaní tohto prístroja. Nikto sa k tomu nevyjadril, či taký list mali, alebo nemali. Tak isto ste sa dotkli niektorých plánov, ktoré boli naplánované na zlepšenie situácie v zdravotníctve, ako je napríklad DRG systém. Ja som sa zúčastnila úplne náhodou jedného školenia, kde sa už priamo školili odborní zamestnanci, ktorí budú zavádzať DRG systém na jednotlivé nemocnice, kliniky, oddelenia. A vtedy to vyzeralo veľmi blízko. Bolo to asi pred rokom. Kopu financií išlo už do plánov, do vzdelávania a odsunulo sa to. Ja nerozumiem tomu, prečo to takto dlho trvá, ako je to možné. Odsunulo sa to do nedohľadna. Podobne je do s e-Healtom, ktorý by mal šetriť strašne veľa peňazí v zdravotníctve. Čím viac to budeme odďaľovať, tým, tým to bude horšie.
Danko, Andrej, predseda NR SR (2017-04-06):
S reakciou na faktické, pán poslanec Dostál.
P. Hrušovský, podpredseda NR SR: (2001-10-04):
(Hlasovanie.) Prítomných 101, za návrh 92, zdržalo sa 7, nehlasovali 2. Konštatujem, že návrh zákona sme schválili. Ďakujem pánovi spravodajcovi. Teraz pristúpime k prerokúvaniu vládneho návrhu zákona o patentoch, dodatkových ochranných osvedčeniach a o zmene a doplnení niektorých zákonov (patentový zákon). Pýtam sa opäť pána podpredsedu vlády, či sa chce vyjadriť. Ľ. Fogaš, podpredseda vlády SR: Áno, pán podpredseda. Keďže neodznela žiadna rozprava a neodzneli ani žiadne ďalšie pozmeňujúce návrhy v rámci rozpravy, chcem sa vyjadriť len k spoločnej správe. Pán spravodajca odporučil totiž v záverečnom hlasovaní schváliť i bod 54 spoločnej správy, ktorý je nad rámec predkladaného návrhu zákona. Ide o vloženie nového článku, ktorým sa majú novelizovať správne poplatky. Žiadam vás, aby ste tento návrh neschválili. Vláda o ňom nerokovala. Naviac, zákon o správnych poplatkoch bol novelizovaný za ostatné obdobie štyrikrát, toto by bola jeho piata novela a myslím, že o chvíľku by ste schvaľovali šiestu novelu. My pripravujeme novelu zákona o správnych poplatkoch, ktorá by konkrétne zhrnula i tieto otázky. V návrhu zákona je uvedené, že štvrtá časť, teda tá, ktorá by sa mohla týkať aj implementácie niektorých ustanovení z úrovne Európskej únie, nadobudne účinnosť až 1. 7. 2002. Znamená to teda, že máme dostatok priestoru na to, aby sme túto vec seriózne posúdili. Ostatné pozmeňujúce návrhy v súlade s tým, ako boli prednesené návrhy a ich stanoviská spravodajcom, akceptujem s tým, teda, že bod 54 žiadam, aby nebol schválený, prípadne aby sa o ňom nehlasovalo, lebo je to úplne iný zákon, ktorý sa tým mení. Ďakujem pekne.
Figeľ, Ján, podpredseda NR SR (2012-09-13):
Ďalší s faktickou je pán poslanec Blaha.
Blaha, Ľuboš, poslanec NR SR (2015-02-10):
Pán Dzurinda, k tým vašim urážkam voči Robertovi Ficovi, naozaj by som neveril, že môžete až tak hlboko klesnúť. Keď som počúval prejav expremiéra Mikuláša Dzurindu, mal som pocit, že počúvam prejav snaživého úradníčka z nejakého bruselského pravicového tim-tangu, a to je naozaj veľmi smutné. (Reakcie v sále.) Čiže, pán kolega, povedali ste, že Robert Fico je bezzásadový. To povedal najväčší pokrytec v dejinách slovenskej diplomacie. A poviem vám prečo. Pretože prípad suverenity: tak v prípade Ruska hovoríte o suverenite, alebo v prípade Krymu, ale keď Izrael okupuje palestínske suverénne územia, vtedy nepoviete ani mäkké „f“. To je pokrytectvo. Pokiaľ hovoríte o národnooslobodzovacom zápase, pokiaľ hovoríte o Kosovčanoch, ktorí takýto akože viedli, tak vtedy ste podporovali bombardovanie Belehradu a dokonca ste uvoľnili slovenský priestor, aby bola bombardovaná Juhoslávia. Ale dneska podporujete Kyjev v tom, že útočí na občanov vlastnej krajiny. To je pokrytectvo. A tretie, medzinárodné právo. Pán kolega, vy, ktorý ste spustili, respektíve pomáhali zaútočiť na Irak, čo bolo flagrantné porušenie medzinárodného práva, dneska vy hovoríte o medzinárodnom práve? Také obrovské prešľapy, ktoré vy ste spoluspôsobili?! A vy dneska hovoríte o bezzásadovosti? Že sa nehanbíte! Reálne riešenia, ak mám ešte čas. Reálne riešenie, o ktorom ste hovorili, ponúkajú práve Minské dohovory, ponúkajú práve Hollande a Merkelová s plánom, ktorý vyslovene lemuje to, čo hovoríme už dlhodobo: federalizácia a neutralita, základné podmienky. O tom hovorí Hollande, o tom hovorí Merkelová. To sú reálne riešenia, a nie rinčanie zbraní, o ktorom hovoríte vy. Čiže, pán kolega, nabudúce skúste naozaj prísť s reálnymi riešeniami a nie s tým, aby som citoval jednu zaslúžilú umelkyňu, nie s „trepanicami“. Ďakujem.
Košútová, Magda, poslankyňa NR SR (2013-03-26):
Ďakujem pekne. Teraz budeme hlasovať o bodoch spoločnej správy. Pán predseda, dajte, prosím, hlasovať o bodoch spoločnej správy 2 až 6, 8 až 22, 24 až 30 spolu s návrhom gestorského výboru uvedené body schváliť, nakoľko body spoločnej správy 1, 7 a 23 boli poslancami vyňaté na osobitné hlasovanie.
Laššáková, Jana, podpredsedníčka NR SR (2013-02-14):
Páni poslanci, mali ste vystúpiť v rozprave a si to takto vyriešiť. Dobre. Prerušujem rokovanie o tomto bode programu. A teraz sa vrátime k poslednému bodu, a to k prerušenej rozprave v druhom čítaní o návrhu poslanca Branislava Škripeka na vydanie zákona, ktorým sa mení a dopĺňa zákon č. 445/1990 Zb., ktorým sa upravujú podmienky predaja, rozširovania tlače a iných vecí spôsobilých ohroziť mravnosť. Pán poslanec, poprosím vás, aby ste zaujali miesto určené pre navrhovateľov, a tiež spoločného spravodajcu určeného z výboru pre kultúru a médiá pána poslanca Štefana Gašparoviča, aby zaujal miesto určené pre spravodajcov. A do rozpravy je ešte písomne prihlásený pán poslanec Jozef Mikloško, ktorému teraz odovzdávam slovo. Nech sa páči, pán poslanec. (Pokračovanie v rokovaní o návrhu poslanca Národnej rady Slovenskej republiky Branislava Škripeka na vydanie zákona, ktorým sa mení a dopĺňa zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť v znení zákona č. 102/2010 Z. z. , tlač 252.)
Andreánsky, Ladislav, poslanec NR SR (2014-11-10):
Ďakujem. Pán predseda parlamentu spomínal ohrozenie jeho súkromia, ohrozenie jeho rodiny vrátane jeho detí. Dva dni počúvam v tomto parlamente, že si predseda parlamentu na bývanie privlastnil verejné priestranstvo, čo je úplne holý nezmysel. Multifunkčný bytový dom, v ktorom býva, je mimo parku, mimo Petrovho sadu, len s ním susedí. A je nemysliteľné v dnešnej dobe a v našej republike vyzývať, aby sa dav extrémistov a anarchistov zhromažďoval pred hocikoho bytovým domom a demonštroval pred ním, ohrozoval jeho rodinu. To tu naozaj (potlesk), to tu naozaj chceme v krátkej dobe mať pouličné nepokoje typu Balkán alebo typu kyjevský Majdan?! Týmto vás vyzývam, pán Lipšic aj pán Hlina, ak nie ste zbabelci, ospravedlňte sa za dva týždne trvajúci hon na osobu a rodinu predsedu parlamentu Paľa Pašku. Ďakujem. (Potlesk.)
Zmajkovičová, Renáta, podpredsedníčka NR SR (2014-03-20):
Nech sa páči, pán poslanec Hrušovský.
Laurenčík, Milan, podpredseda NR SR (2020-12-08):
Pán poslanec Stanislav Mizík.
P. Miššík, poslanec: (2009-09-09):
Ja osobne si myslím, že tento návrh je dobrý, ja osobne ho podporím a budem potom recipročne žiadať podporu aj od pána poslanca pri mojom návrhu na rozšírenie nezlučiteľnosti funkcie poslanca Národnej rady Slovenskej republiky s funkciou župana, ale išiel by som ešte ďalej a pri tomto možnože hovoril do budúcnosti aj o iných záležitostiach. My tu hovoríme často o nezlučiteľnosti funkcií, často hovoríme o odmenách, často hovoríme o majetkových priznaniach a sami seba niekedy klameme. Podľa mňa by bolo úplne čisté riešenie a najčistejšie riešenie, aby poslanec parlamentu mohol byť len poslancom parlamentu a umožnili by sme mu aj podnikať, aj byť konateľom a všetko by priznal vo svojich majetkových priznaniach. Ďakujem veľmi pekne. (Potlesk.)
Valocký, Jozef, poslanec NR SR (2014-11-25):
Vážený pán predseda, v rozprave vystúpili dvaja poslanci. Pán poslanec Švejna nepodal procedurálny návrh. Takisto aj pán poslanec Mihál nepodal procedurálny návrh. Predkladám návrh na uznesenie Národnej rady k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov, tlač 1318. Národná rada Slovenskej republiky podľa § 89 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 580 o zdravotnom poistení a o zmene a doplnení zákona... (Prerušenie vystúpenia predsedajúcim.)
Bagačka, Michal, poslanec NR SR (2017-09-06):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Viskupič, Jozef, poslanec NR SR (2011-07-01):
Ďakujem. Pán poslanec, aby sme trošku aj terminologicky sa dostali na správnu mieru, tak v rámci bontónu si dovolím jeden bonmot. Keďže ste tu tak štatisticky preleteli, kto sa tu zúčastňuje rokovania, tak by som sa vás chcel aj teraz spýtať, či možno by ste v reakcii sa mohli dostať k tomu, povedať, že prečo asi sa teraz môžu dve politické sily v tomto parlamente, ktoré váš predseda s veľkou obľubou identifikuje, cítiť v tomto pléne silné, pretože si myslím, že iba tieto dva politické subjekty teraz tu sú zastúpené v plnom počte, teda OKS a Obyčajní ľudia, a vy ste tu oscilovali medzi účasťou troch až piatich zo strany SMER, takže možno aj preto vyplýva tá sila, ktorú ste na začiatku zdôraznili, traja až šiesti poslanci zo strany SMER sa tu zúčastňovalo rokovania. Ďakujem.
Sedlák, Justín, poslanec NR SR (2024-06-11):
Vážení kolegovia, vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho programu návrhu zákona, ktorým sa mení a dopĺňa zákon č. 143/1993 Z. z. (správne č. 143/1998 Z. z., pozn. red.) o civilnom letectve, letecký zákon, a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač č. 214, v druhom čítaní. Národná rada Slovenskej republiky uznesením č. 193 zo 16. apríla 2024 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre obranu a bezpečnosť. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 86 zo 6. júna 2024, výbor pre financie a rozpočet uznesením č. 81 zo 4. júna 2024, výbor pre hospodárske záležitosti uznesením č. 57 z 10. júna 2024 a výbor pre obranu a bezpečnosť uznesením č. 28 z 10. júna 2024. Z uznesení výborov Národnej rady Slovenskej republiky uvedených pod bodom III tejto správy vyplýva 30 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 30 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 77 z 11. júna 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Marosz, Ján, poslanec NR SR (2017-12-07):
Ďakujem pekne, dávam procedurálny návrh, aby vzhľadom k tomu, že hodina otázok bola ukončená skôr, ako reálne mala trvať, a viacerí poslanci sa chceli prihlásiť do rozpravy, tak aby ešte raz bola otvorená možnosť opätovného prihlásenia do ústnej rozpravy. Ďakujem.
Chren, Martin, poslanec NR SR (2015-09-30):
Ďakujem veľmi pekne. No naozaj ten návrh nemáme pred sebou v laviciach, a preto ja som si len robil poznámky. Neviem, či som stihol zachytiť úplne všetko alebo nie z toho prejavu. Som presvedčený, že tento návrh nebol dostatočne odôvodnený, a preto nespĺňa ani podmienky, ktoré sa kladú, a nároky, ktoré sa kladú na legislatívu tu prejednávanú, pretože v ňom vôbec nezaznelo, že prečo práve tieto tovary, prečo práve tieto položky colného sadzobníka by mali byť zvýhodnené nižšou sadzbou DPH. Tak ako som si robil poznámky, som z toho úprimne zmätený, pretože ak som to teda správne zachytil, v tej rýchlosti, tak hovädzie, jahňacie mäso by malo byť zvýhodnené iba chladené, ale napríklad bravčové a hydina, všetko, vrátane mrazeného. Čiže kuratá z Číny by mali byť zvýhodnené, ale domáce jahňacie mäso, ktoré by bolo zmrazené, tak zvýhodnené nižšou sadzbou nemá byť. Neviem, prečo len ten chlieb, ktorý bol zadefinovaný, a nie napríklad nejaký bezsacharidový chlieb, pravdepodobne nesplní túto náležitosť. Čiže naozaj vás prosím, pán spravodajca, pán minister, aby ste ešte vystúpili v rozprave a doplnili odôvodnenie, že prečo práve tieto položky, prečo práve tieto tovary by mali byť zaradené do tej nižšej sadzby a prečo tie ostatné nie.
Grendel, Gábor, podpredseda NR SR (2023-05-10):
V rozprave teraz vystúpi pán poslanec Tomáš Taraba.
Paška, Pavol, predseda NR SR (2013-10-23):
Hlasujeme. (Hlasovanie.) 139 prítomných, 79 za, 25 proti, 34 sa zdržalo, 1 nehlasoval. Schválili sme novelu zákona č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov. Pán poslanec Hlina. Ale naformulujte, o čom chcete dať hlasovať. Zapnite pána poslanca Hlinu.
Grendel, Gábor, podpredseda NR SR (2021-06-18):
Prezentujme sa a hlasujme. (Hlasovanie.) Prítomných 119 poslancov, za 5, proti 85, zdržalo sa 25 (zdržalo sa 29 poslancov, pozn. red.), hlasovali všetci prítomní. Tento bod sme neschválili.
Mazurek, Milan, poslanec NR SR (2022-05-19):
Pani ministerka, výborné precitnutie, naozaj som rád, skvele sa mi to počúvalo, popierate princípy právneho štátu, rozbíjate legislatívny proces, zneužívate rokovací poriadok, jednoducho popierate práva opozície. So všetkým, čo ste povedali, prakticky súhlasím, ale nedeje sa to len v tomto prípade, deje sa to to tu celé dva roky. Dialo sa to aj v tom momente, keď sa menila Ústava Slovenskej republiky pozmeňujúcim návrhom, prílepkom k inému zákonu uprostred skráteného legislatívneho konania. Aj to sa tu stalo. Stalo sa tu toho nesmierne veľa a vy popierate normálne práva opozície čo i len oboznámiť sa s návrhom, ktorý tu predkladáte celý čas. Teraz to nie je na vašu vinu, je to, samozrejme, štandardný pracovný proces súčasného ministra financií, ktorý niekoľkokrát do roka má takú svetlú chvíľku, kedy mu blikne fantastický nápad, vybehne s veľkolepým nápadom, ktorým spasí celé Slovensko, a prinesie nejaký nezmysel. Nezmysel, ktorý tu donesie v skrátenom legislatívnom konaní, ktorým rozháda celú spoločnosť, rozháda celú koalíciu, vynadá všetkým okolo seba a poslancom, a navyše nielen tým opozičným, to prinesie dve hodiny pred samotným schvaľovaním. Dve hodiny. Teraz to bolo možno ešte menej. A ja sa stavím, že vaši koaliční kolegovia, pani ministerka, poslanci tejto koalície to nečítali. Reálne to nečítali, je im to jedno. Čiže toto sú naozaj hodné kritické slová, mali by zaznievať častejšie, ale úplne to najlepšie, čo by ste mohli urobiť, keďže si uvedomujete všetky tieto nedostatky ministra financií a ľudí, ktorí sú mu ochotní toto stále akceptovať, je položiť túto vládu a pripraviť sa na predčasné voľby, aby ste Slovensko oslobodili od tohto tragikomického trápenia.
Pellegrini, Peter, predseda NR SR (2014-11-27):
Prezentujme sa a hlasujme o pozmeňujúcom návrhu pána poslanca Hraška. (Hlasovanie.) Prítomní 133 poslanci, za hlasovalo 43, proti 77, zdržalo sa 13. Tento návrh sme neschválili.
Laurenčík, Milan, podpredseda NR SR (2022-02-11):
Ďakujem, prosím, zaujmite miesto pre spravodajcu. Ja teraz otváram všeobecnú rozpravu, do ktorej som dostal písomnú prihlášku, teda prihlásil sa pán poslanec Stanislav Mizík, ale, samozrejme, prednosť má pán spravodajca. Nech sa páči, pán Schlosár, máte slovo.
V. Veteška, podpredseda NR SR: (2006-02-01):
D. Bollová, poslankyňa: Ďakujem pekne, (So smiechom.) prepáčte, ale toto bolo veľmi trefné. Dovoľte mi vyjadriť pripomienku k tomu, čo hovoril predrečník, teda náš predseda. Povedal, že tento jav a jemu podobné návrhy sú snahou po revidovaní výsledkov druhej svetovej vojny. Pán Šimko, staršina Jegorov a podpráporčík Kantaria, vojaci Červenej armády, ktorí vztýčili vlajku víťazov nad Reichstagom, sú podľa vás tiež totalitní zločinci? A kto boli potom príslušníci Gestapa? Napadla ma úvaha, doplňujúca, k tomu, čo hovoril náš predseda, či by sa náhodou Rusi nemali pánu Šimkovi ospravedlniť za to, že porazili fašizmus, nacizmus a vyhrali vojnu, lebo v opačnom prípade vlastne to podľa vás boli zločinci. Ďakujem, to je všetko.
Dostál, Ondrej, poslanec NR SR (2011-02-09):
Pán poslanec Podmanický, prirovnali ste tu dobrovoľnosť straty občianstva s dobrovoľným nadobudnutím iného štátneho občianstva k dobrovoľnosti rozhodnutia o tom, či občan bude poberať predčasný starobný dôchodok alebo bude mať príjem zo zamestnania. No, toto porovnanie kríva na obe nohy. V čl. 5 ods. 2 Ústavy Slovenskej republiky je napísané: „Nikomu nemožno odňať štátne občianstvo Slovenskej republiky proti jeho vôli.“ Mohli by ste mi, prosím, povedať, v ktorom ustanovení Ústavy Slovenskej republiky sa hovorí o tom, že nikomu nemožno odňať nijakú sociálnu dávku proti jeho vôli?
Glváč, Martin, podpredseda NR SR (2019-06-26):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Len pán navrhovateľ v rámci rozpravy a pán Drobný, takže končím možnosť prihlásiť sa. A pán navrhovateľ má prednosť, takže.
Suja, Miroslav, poslanec NR SR (2021-12-07):
Ďakujem za slovo, pán predsedajúci. Pán poslanec Stančík, vy ste smiešny, nie pandémia, vás počúvať. Vy ste porazili pandémiu v lete? Ja neviem, veď pandémiu v lete porazilo slnko, pán poslanec Stančík, nie vy. Prosím vás, vy keď nebude robiť nič, vy keď nebudete robiť nič, tak to bude oveľa lepšie u nás vypadať, ako keď sa snažíte prichádzať s nejakými riešeniami, pán poslanec Stančík. Vy sa tu vyhovárate na Putina, že si bereme len určitú časť z neho, len už ste nepovedal tiež, tiež ste si len určitú časť, že Putin ... (rýchlo vyslovené, pozn. red.) povedal, že aby sa dávali Sputnikom ľudia očkovať a nie nejakými inými látkami, ale ten Sputnik ste tu vy zarezali. Viete, vy tu prichádzate s geniálnymi nápadmi, fond na... vzájomnej pomoci. Ako ste pomohli za 20 mesiacov nemocniciam vy? Ako ste pomohli za 20 mesiacov nemocniciam? Ako ste pomohli za 20 mesiacov zdravotným sestrám? Ako ste pomohli za 20 mesiacov lekárom? Ja vám poviem, ako ste pomohli, zriadili ste nejaký fond obnovy, do ktorého z vás už nikto neprispieva. A z tohto ste nepomohli ani nemocniciam, ani sestrám, ani lekárom. Zriadili ste plošné antigénové testovanie. A ako ste pomohli nemocniciam, sestrám a lekárom? Že ste ich vyšťavili na smrť, lebo chodili testovať ľudí. Takže zasa ste nepomohli. Tým, ako ste mi povedali, že ste zarezali Sputnik, tým ste pomohli nemocniciam, sestrám alebo zvýšeniu zaočkovanosti? No nijako. Tým, že ste vybrali očkovaciu lotériu, tým ste pomohli nemocniciam, zdravotným sestrám a lekárom? No zasa nie! Tým, že ste dali sprostredkovateľský bonus, ste pomohli sestrám, zdravotníkom a lekárom alebo nemocniciam? No zasa nie! Tým, že teraz idete 600 mil. otrieskať ako... (Prerušenie vystúpenia časomerom.)
P. Paška, predseda NR SR: (2009-09-16):
(Hlasovanie.) 137 prítomných, 88 za, 4 proti, 45 sa zdržalo. Bod sme schválili.
Blanár, Juraj, podpredseda NR SR (2020-12-09):
Na faktické poznámky chce reagovať? Nie. Takže evidujem, že pán spravodajca sa hlási s reakciou. A rovnako aj pán navrhovateľ chcel? Najskôr pán spravodajca a potom... Alebo sa dohodnite. Takže uprednostní pán navrhovateľ. Pán podpredseda vlády, nech sa páči.
Mičovský, Ján, poslanec NR SR (2022-06-29):
No tak, ďakujem pekne, pán podpredseda. Možno si zapamätám, že na Petra, Pavla v roku ´22 mi tá strana v sieni zákonnosti, ktorú považujem, ako som povedal, za nezodpovednú a ktorá reprezentuje to zlé, čo v slovenskej politike dlhé roky fungovalo, poďakovala, respektíve vyjadrila isté sympatie, ale ja som to povedal v úvode, myslím si, že je potrebné, aby sme hovorili pravdu. Dokonca veľmi často zaznievalo, myslím, z kresťanských kruhov, Janko, ty to možno mi aj potvrdíš, taká krátka vetička, ktorá hovorí, že pravda oslobodzuje. Ja neviem, to bude, myslím, že to je biblická veta, ale mne sa veľmi páči. A myslím, že presne takýmto spôsobom by sme mali postupovať aj, páni kolegovia zo SMER-u, z HLAS-u, aj na vašej strane. Lebo ja som si dovolil povedať aj kritické slová na konto Igora Matoviča, aj teraz, hovorím vždy, a verte tomu, že keby ste nakukli do mojej minulosti, tak by ste stretli veľa mojich šéfov, ktorí by povedali: Ján Mičovský je problém, ale viete, on väčšinou hovorí pravdu. Ja sa tu nestaviam do role nejakého pravdu hovorcu a mám aj ja svoju trinástu komôrku, a veľmi by som vás poprosil, ak sa vám teda páčila moja otvorenosť, skúste ju použiť aj vy. Je na to strašne veľa možností a príležitostí. Ďakujem.
Grendel, Gábor, podpredseda NR SR (2023-05-18):
Tak. Ďakujeme pekne. Stihneme možno ešte jednu otázku, č. 11, od pána poslanca Jozefa Lukáča na pani podpredsedníčku vlády pre Plán obnovy a odolnosti a využívanie eurofondov a otázka znie: „Vážená pani podpredsedníčka, ako plánujete zabezpečovať efektívne využitie prostriedkov z EÚ, keď podľa zákona č. 575/2001 o organizácii činnosti vlády a organizácii ústrednej štátnej správy je“ ústredným štát... (predsedajúci si odkašľal), pardon, „ústredným orgánom štátnej správy pre riadenie, koordináciu a dohľad nad využívaním finančných prostriedkov z fondov EÚ ministerstvo investícií, regionálneho rozvoja a informatizácie?“
Schlosár, Rastislav, poslanec NR SR (2019-09-24):
Vážené panie poslankyne, vážení páni poslanci, je to už po tretíkrát, čo predkladáme tu v Národnej rade návrh, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov. Cieľ nášho legislatívneho návrhu je jednoduchý, sprehľadniť štruktúru a činnosť mimovládnych neziskových organizácií, ktoré sú akýmkoľvek spôsobom napojené na financie zo zahraničia a ktoré vykonávajú propagačnú a agitačnú činnosť na území Slovenskej republiky. Viac už poviem v rozprave, do ktorej sa hlásim ako prvý.
Pellegrini, Peter, predseda NR SR (2015-05-12):
Ďakujem veľmi pekne, prerušujem rokovanie. Vyhlasujem obednú prestávku a budeme pokračovať o 14.00 hodine vystúpením pána poslanca Mihála. (Prestávka.) (Po prestávke.)
Kremský, Peter, poslanec NR SR (2021-09-29):
Ďakujem, pán predsedajúci. Len pár slov, pán Pellegrini. Som prekvapený, že ste prišiel s ďalším takýmto žalostným príspevkom práve vy, keď ste dlhé roky bol súčasťou vlády, dokonca ste bol dva roky predsedom vlády, asi musíte vedieť, že nedá sa niečo vyrobiť z ničoho. To len niekto dokáže z vody vyrobiť Coca-Colu, ale s tým máte tiež dlhoročné skúsenosti. Ale plakať nad tým, prečo nemáme vplyv na ceny v situácii, keď trhy s energiami sú prepojené, obchodujú sa energie na burzách, to je tak, ako keby ste pri vysokej cene ropy chceli, aby benzín stál euro a nafta 50 centov. No proste niekto to raz musí zaplatiť. Keď vás niekto pozve na obed, tak ten obed nie je zadarmo, niekto ho zaplatí. A niečo to stojí. A že toto nechápete, to je pre mňa veľké prekvapenie. Ja vám poviem, prečo máme napríklad teraz takéto vysoké ceny elektriny. Keby bol dnes v prevádzke tretí blok Mochoviec, ktorý už mal byť 10 rokov dostavaný, tak by mal výrazné, výrazný vplyv na znižovanie cien elektriny, pretože by jej bolo, bol prebytok na Slovensku a pravdepodobne aj v Strednej Európe a tie ceny by tu nestúpali tak rýchlo. Vy ako predseda vlády ste tam mali jedného ministra, ktorého máte aj teraz vo svojej strane, volá sa Peter Žiga, a tento váš minister hospodárstva roky nedosadil na dostavbu Mochoviec štátny audit dostavby. Dostavovala ho talianska firma Enel, dostavovala ho tak, že zbohatli všetci, dokonca aj obyčajný elektrikár v Leviciach má Porsche, ale doplatil na to štát. Čiže tam sa pozrite, že prečo dneska ľuďom stúpajú ceny a nič s tým nevieme urobiť.
Pellegrini, Peter, predseda NR SR (2015-11-25):
Prezentujme sa a hlasujme o postúpení do tretieho čítania ihneď. (Hlasovanie.) Prítomných 136 poslancov, za hlasovalo 84, zdržalo sa 51 poslancov, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy, vyhlasujem ju za skončenú.
Viskupič, Marián, poslanec NR SR (2021-02-05):
Ďakujem. Zápisnica o výsledku verejného hlasovania o návrhu na voľbu predsedu Úradu na ochranu oznamovateľov protispoločenskej činnosti, ktoré sa konalo dňa 5. februára 2021. Na verejné hlasovanie o návrhu na voľbu predsedu Úradu na ochranu oznamovateľov protispoločenskej činnosti bolo vydaných a poslanci si osobne prevzali 117 hlasovacích lístkov, teda na voľbe bolo prítomných 117 poslancov. Po vykonaní verejného hlasovania overovatelia NR SR spočítali hlasy a zistili, že vo verejnom hlasovaní o návrhu na voľbu predsedu Úradu na ochranu oznamovateľov protispoločenskej činnosti všetci poslanci odovzdali hlasovacie lístky. Zo 117 odovzdaných hlasovacích lístkov boli dva neplatné a 115 platných. Podľa platných hlasovacích lístkov overovatelia zistili, že: – za pani Zuzanu Dlugošovú hlasovalo za 80 poslancov, proti 2 a zdržalo sa 33 poslancov, – za pána Martina Rajniaka hlasovalo za 8, proti 7 a zdržalo sa hlasovania 100 poslancov. Na voľbu predsedu Úradu na ochranu oznamovateľov protispoločenskej činnosti je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bola za predsedu Úradu na ochranu oznamovateľov protispoločenskej činnosti zvolená pani Zuzana Dlugošová. Overovatelia ma zároveň poverili oznámiť výsledok hlasovania Národnej rade. Ďakujem pekne.
P. Paška, predseda NR SR: (2008-05-21):
Nech sa páči, pani profesorka.
A. Belousovová, podpredsedníčka NR SR: (2007-10-24):
Chcem sa ešte opýtať pána navrhovateľa, pán minister, chcete zaujať stanovisko k rozprave? Pán minister? Nie. Ďakujem. Žiada si spoločný spravodajca záverečné slovo? Tiež nie. Ďakujem. Prerušujem rokovanie o tomto bode programu. Vážené panie poslankyne, vážení páni poslanci, body 62, 63 a 64, ktoré predkladá pán minister Jahnátek, prerokujeme vo štvrtok 25. 10. po bodoch pána ministra financií Počiatka. V rokovaní preto budeme pokračovať druhým čítaním o návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov . Návrh zákona ste dostali pred prvým čítaním ako tlač 365 a spoločnú správu výborov máte ako tlač 365a. Teraz odovzdávam slovo pánovi poslancovi Vladimírovi Jánošovi, aby návrh zákona odôvodnil. Máte slovo, pán poslanec.
P. Hrušovský, podpredseda NR SR: (2001-11-29):
(Hlasovanie.) Prítomných je 113 poslancov, za 54, proti 1, zdržalo sa 50, nehlasovalo 8. Návrh sme neschválili. Pán poslanec Rusnák.
Kollár, Boris, predseda NR SR (2022-03-22):
Ďakujem. Teraz vystúpi pani poslankyňa Zemanová.
Hufková, Eva, poslankyňa NR SR (2013-10-18):
Pán predseda, keďže sme odhlasovali body zo spoločnej správy, hlasovali sme aj o pozmeňujúcich návrhoch poslancov a mám splnomocnenie gestorského výboru, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Blanár, Juraj, podpredseda NR SR (2022-05-20):
Pán poslanec Krajčír s faktickou poznámkou.
Krajcer, Daniel, poslanec NR SR (2014-09-24):
Ďakujem pekne. Pán poslanec, vy ste v úvode svojho vystúpenia prišli pre mňa s absurdnou úvahou, že chcete posudzovať vo vzťahu k opozícii, ktorý návrh je alebo nie je politickou kampaňou. No to je úplne absurdná predstava, akým spôsobom to chcete posudzovať, nehovoriac o tom, čo z vášho posudzovania vyplýva. To je to, čo spomínal aj kolega Martin Chren, že ste sa podľa všetkého v rozpore s ústavou dopustili toho, že ste stiahli niektoré návrhy opozície s týmto odôvodnením, nehovoriac o tom, že ak takéto niečo chcete robiť, tak začnite od seba. Tento návrh je úplne v poriadku. Je naozaj pravdou, keď tu niekto sedí tri týždne a zároveň vykonáva výkonnú funkciu, to znamená pozíciu starostu, primátora alebo župana, tak jednu z týchto dvoch funkcií nemôže vykonávať poctivo a naplno. To je proste nereálne fyzicky. No a posledná poznámka. My sme pred niekoľkými týždňami predložili návrh, ktorý čiastočne rieši tento problém. My sme vtedy chceli zabrániť tomu, aby verejný funkcionár poberal viacero platov. Vy ste zamietli aj tento náš návrh. Z toho úplne jednoznačne vyplýva, že asi niekomu ide o tie peniaze.
Bugár, Béla, podpredseda NR SR (2017-09-07):
Pán poslanec Marosz, môžte reagovať.
Glváč, Martin, podpredseda NR SR (2018-03-14):
Reakcia žiadna. Nech sa páči, pán poslanec Drobný, v rozprave.
B. Bugár, podpredseda NR SR: (2004-02-04):
vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu. Vládny návrh zákona ste dostali pred prvým čítaním ako tlač 454 a informáciu o prerokovaní tohto ústavného zákona máte v tlači 454a. Prosím teraz pána ministra obrany Slovenskej republiky Juraja Lišku, aby vládny návrh zákona uviedol. Nech sa páči, pán minister.
Farkašovský, Karol, poslanec NR SR (2019-05-10):
Pán predsedajúci, dajte, prosím, hlasovať o zákone ako o celku s odporúčaním gestorského výboru schváliť.
Petrák, Ľubomír, poslanec NR SR (2012-09-20):
Pani poslankyňa Žitňanská predložila pozmeňujúci návrh, ktorý obsahuje 2 body, poprosím dať hlasovať o tomto pozmeňujúcom návrhu. O oboch bodoch spoločne.
Daniš, Zoltán, poslanec NR SR (2014-09-12):
Otvorte, prosím, rozpravu, pani podpredsedníčka.
A. Belousovová, podpredsedníčka NR SR: (2008-02-14):
Pán poslanec, chcete položiť doplňujúcu otázku? Nech sa páči.
F. Petrák, poslanec: (2002-02-01):
Ako prvý vystúpil pán poslanec Delinga. Dal 7 návrhov a žiadal o jednotlivých návrhoch hlasovať jednotlivo. Návrhy máte v laviciach. Dajte hlasovať k návrhu 1.
M. Hort, poslanec: (2002-07-10):
Dajte, prosím, hlasovať o prvom pozmeňujúcom návrhu, ktorý sa týka § 1, z informácie, ktorú som predniesol. J. Migaš, predseda NR SR: Prezentujme sa a hlasujme o prvom pozmeňujúcom návrhu. (Hlasy z pléna.) (Hlasovanie.) Ruším toto hlasovanie. Pán spravodajca, od vás závisí, pretože nie je spoločná správa, len informácia, ako vy navrhnete hlasovať, či spoločne alebo jednotlivo o jednotlivých bodoch, ktoré boli prednesené. Čiže vy rozhodnete, ak dáte návrh, aby sme hlasovali spoločne o uvedených bodoch, ktoré boli prerokované vo výbore, nech sa páči.
Kollár, Boris, predseda NR SR (2022-09-30):
Týmto vyhlasujem rozpravu za skončenú. Chce sa k rozprave, chce k rozprave zaujať stanovisko, prosím, navrhovateľ? Nech sa páči.
D. Lipšic, poslanec: (2010-02-04):
Po druhé by som chcel ešte poprosiť pána premiéra, keby mohol, pokiaľ sa dá, vystúpiť v rozprave s reakciou na tú moju žiadosť o odborné rokovania s predstaviteľmi daňového riaditeľstva, atď., kde by sme vedeli ešte vychytať problémy toho zákona. Lebo bolo by fajn, keby sme tu mohli aj diskutovať a nielen nejaké heslá rozprávať pred kamerami.
Kéry, Marián, poslanec NR SR (2019-05-21):
Pani poslankyňa, opozícia častokrát kritizuje vládnu koalíciu, že nemyslíme vôbec na podnikateľské prostredie. A práve tu sú dopady pozitívne aj na podnikateľské prostredie. Ja som to tam konkrétne vyčíslil, koľko miliónov eur ušetria podnikatelia, keď nebudú musieť platiť odvody za ten 13. a neskôr 14. plat na svojich zamestnancov. A v neposlednom rade my sa vždy snažíme o to, aby ľuďom zostalo viacej financií, a keď bude schválený tento návrh zákona, tak takisto v peňaženkách týchto ľudí zostane, zamestnancov, viacej peňazí, budú mať oveľa, nie oveľa, ale budú mať vyšší príjem. Ďakujem.
Hrnčiar, Andrej, podpredseda NR SR (2017-04-06):
Prosím vás, pán poslanec, reakcia na pána, na pána Tomáša.
Laurenčík, Milan, podpredseda NR SR (2021-05-10):
Faktickú poznámku má aj pán poslanec Eduard Kočiš, nech sa páči.
Kollár, Jozef, poslanec NR SR (2013-06-19):
Ďakujem pekne. No, dnes vystúpil podpredseda vlády a minister financií Peter Kažimír na konci rozpravy k úplne inému bodu, ktorý sa volal prerokovanie štátneho záverečného účtu za minulý rok 2012, a z ničoho nič teda vytiahol ten spomínaný list v zmysle zákona o rozpočtovej zodpovednosti. Všetkým prítomným poslancom v sále neostávalo nič iné, len reagovať v 2-minútových faktických poznámkach. Ja si myslím, že zákon o rozpočtovej zodpovednosti si zaslúži, aby tento list, ktorý hovorí nielen o tom, že prečo sa náš verejný dlh dostal a prelomil to prvé ochranné pásmo, ale má priniesť v prvom rade opatrenia na zníženie verejného dlhu, že si zaslúži, aby bol zaradený ako samostatný bod rokovacia. Predovšetkým to odôvodňujem tým, aby bola možná rozprava k tomuto bodu, nie 2-minútové faktické. Ďakujem pekne.
P. Hrušovský, podpredseda NR SR: (2001-12-04):
(Hlasovanie.) Prítomných je 109 poslancov, za návrh 27, proti 72, zdržalo sa 8, nehlasovali 2. Body zo spoločnej správy 5, 9, 12, 13, 27 sme neschválili. Ďalší návrh.
Laššáková, Jana, podpredsedníčka NR SR (2013-09-04):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky za klub strany Sloboda a Solidarita pán poslanec Mihál, aj keď oficiálne klub nie je funkčný, za SDKÚ – DS pán poslanec Kaník, za KDH pán poslanec Brocka, za OĽaNO pán poslanec Pollák. Ďalej sú prihlásení do rozpravy, pani poslankyňa Nicholsonová za stranu Sloboda a Solidarita, pán poslanec Matovič za OĽaNO a pán poslanec Novotný za SDKÚ – DS. Nech sa páči, pán poslanec Mihál, máte slovo.
Zemanová, Anna, poslankyňa NR SR (2023-03-31):
SaS tento návrh nepodporí, pretože je to hlúposť.
Bugár, Béla, podpredseda NR SR (2016-05-24):
Nech sa páči, prezentujme sa a hlasujme. (Hlasovanie.) Prítomných 125 poslancov, za návrh 38, proti 17, zdržalo sa 69, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme hlasovať v prvom čítaní o návrhu skupiny poslancov na vydanie zákona, ktorým sa mení a dopĺňa Občiansky zákonník (tlač 74). Prosím teraz spravodajcu, ktorého určil navrhnutý gestorský ústavnoprávny výbor, pána poslanca Lukáča, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 74.)
V. Veteška, podpredseda NR SR: (2007-01-30):
(Hlasovanie.) Prítomných je 139 poslancov, za 98, proti 4, zdržalo sa 34, nehlasovali 3. Konštatujem, že sme schválili a prerokujeme tento zákon v druhom čítaní. Prosím ďalšie hlasovanie.
Laurenčík, Milan, podpredseda NR SR (2020-09-23):
Vážené panie poslankyne, vážení páni poslanci, v tejto chvíli prerušujem rokovanie o tomto bode programu a vyhlasujem 30-sekundovú prestávku, aby sme sa pripravili na hlasovanie. (Krátka pauza. Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní hlasovaním o bode 52 programu. Ešte predtým však s procedurálnym návrhom pán poslanec Martin Beluský. Nech sa páči.
Horváth, Michal, minister financií SR (2023-05-25):
Ďakujem pekne, pán podpredseda. Vážené pani poslankyne, páni poslanci, vážený pán poslanec, ďakujem pekne za otázku. Je to celkom zaujímavé, že táto hodina otázok začala o 14.00 hod., čo je presne čas, keď na úrade vlády začala zasadať pracovná skupina pre transparentné výberové konania práve za účelom nadizajnovania transparentného výberového procesu na zástupcov do Európskeho dvora audítorov, takže pracujeme na tom práve v reálnom čase, ako sa tu rozprávame. Ten, naozaj nám záleží na transparentnosti procesu a na odbornosti vybratého kandidáta. Ešte by som spomenul jedno kritérium a to je aj rýchlosť konania. Je dôležité, aby sme túto škvrnu na renomé Slovenska odstránili čo najrýchlejšie, a v tom procese musíme rešpektovať aj kalendár európskych inštitúcií a súčasťou procesu na európskej úrovni je tiež verejné vypočutie, takže verím, že dokopy to, s čím my prídeme a čo potom nasleduje v prípade kandidáta v rámci európskych inštitúcií, odstráni akékoľvek pochybnosti ohľadom procesu a kvalifikovanosti osoby, ktorá vzíde z tohto konania. Verím, že meno budeme vedieť schváliť, meno kandidáta budeme vedieť schváliť na vláde v najbližších týždňoch.
Grendel, Gábor, podpredseda NR SR (2022-02-08):
Pán poslanec, okrem toho, že v zmysle rokovacieho poriadku máte reagovať na rečníka, a nie na to, čo sa tu deje alebo nedeje pri predsedajúcom, keby ste vedeli, čo mi hovoril pán minister, tak sa mi ospravedlníte za to, čo ste tu teraz predviedli o tom, že či som, alebo nie som svojprávny. Proste úplne vedľa, ale že úplne. Pán poslanec Baránik.